**Iepirkuma dokumentācijas atbilstības pārbaudes lapa**

Lietotie saīsinājumi:

IUB – Iepirkumu uzraudzības birojs

PVS – IUB Publikāciju vadības sistēma

EIS – Elektronisko iepirkumu sistēma eis.gov.lv

PIL – Publisko iepirkumu likums

SPSIL – Sabiedrisko pakalpojumu sniedzēju iepirkumu likums

|  |  |  |
| --- | --- | --- |
| **Nr.p.k.** | **Pārbaudāmais jautājums** | **Jā/Nē** |
| **1.** | Ir izveidota iepirkuma priekšmeta jomā kompetenta **iepirkuma** komisija, nepieciešamības gadījumā pieaicināts eksperts, kā arī: |  |
| 1.1. | tā ir vismaz trīs locekļu sastāvā vai piecu locekļu sastāvā, ja iepirkuma paredzamā līgumcena ir virs 1 000 000 *eur*; |  |
| 1.2. | iepirkuma komisijas locekļi nav administratīvi sodīti ar aizliegumu ieņemt valsts amatpersonu amatu; |  |
| 1.3. | iepirkuma dokumentācijas sagatavotājs, iepirkuma komisijas locekļi, iepirkuma komisijas sekretārs un eksperti ir parakstījuši apliecinājumu, ka tie neatrodas interešu konflikta situācijā; |  |
| 1.4. | iepirkuma komisija lēmumus pieņēmusi sēdēs (tai skaitā sagatavojot atbildes uz piegādātāju jautājumiem) |  |
| 1.5. | iepirkuma komisija ir izveidota uz noteiktu laiku vai konkrētam iepirkumam. |  |
| **2.** | **Izvēlēts atbilstošs iepirkuma veids**: |  |
| 2.1. | ir noteikta paredzamā līgumcena[[1]](#footnote-1);  |  |
| 2.2. | iepirkuma procedūras veids izvēlēts atbilstoši iepirkuma priekšmetam un paredzamajai līgumcenai[[2]](#footnote-2); |  |
| 2.3. | izvēlēts iepirkuma priekšmetam atbilstošs CPV kods un CPV papildkodi, ja nepieciešams[[3]](#footnote-3); |  |
| 2.4. | plānotie līdzīgie iepirkumi nav sadalīti, lai izvairītos no atbilstošas iepirkuma procedūras veikšanas[[4]](#footnote-4). |  |
| **3.** | Publicēts **paziņojums par līgumu** (ja attiecināms), un pircēja profilā ir publicēta visa nepieciešamā iepirkuma dokumentācija atbilstoši iepirkuma veidam [[5]](#footnote-5) |  |
| **4.** | Iepirkuma dokumentācijā, t.sk. paziņojumā par līgumu (IUB PVS un EIS), norādītā **informācija nav pretrunīga**, piemēram: |  |
| 4.1. | gan iepirkuma dokumentācijā, gan paziņojumā par līgumu, gan EIS ir norādīti vienādi CPV kodi un CPV papildkodi; |  |
| 4.2. | ja vairākās daļās sadalītā iepirkumā ir paredzēts, ka piedāvājumu var iesniegt par vienu vai vairākām daļām, arī paziņojumā par līgumu ir izvēlēta atbilstoša norāde (maksimālais daļu skaits (x))[[6]](#footnote-6); |  |
| 4.3. | iepirkuma nolikumā, līguma projektā un paziņojumā par līgumu ir norādīti vienādi līguma izpildes termiņi, tos ieteicams noteikt dienās, mēnešos vai gados, nevis līdz konkrētam datumam; |  |
| 4.4. | ja iepirkuma priekšmets ir sadalīts daļās, tas norādīts gan paziņojumā par līgumu, gan iepirkuma dokumentācijā; |  |
| 4.5. | gan paziņojumā par līgumu, gan EIS, gan iepirkuma dokumentācijā ir norādīti vienādi piedāvājumu izvērtēšanas kritēriji. |  |
| **5.** | Ja iepirkuma priekšmets **netiek dalīts daļās**, pasūtītājs iepirkuma dokumentos ir norādījis attiecīgu **pamatojumu** (izņemot PIL 9.panta un PIL 2.pielikuma pakalpojuma iepirkumu)[[7]](#footnote-7) |  |  |
| **6.** | Prasītais **piedāvājuma nodrošinājums** nepārsniedz 2% no paredzamās līgumcenas, pasūtītājs nav noteicis vienu konkrētu veidu, kādā iesniedzams piedāvājuma nodrošinājums, un tā spēkā esamības termiņš noteikts atbilstoši PIL un SPSIL |  |
| **7.** | Pasūtītājs nav noteicis **konkrētu veidu**, kādā iesniedzams saistību izpildes **nodrošinājums**, prasītais saistību izpildes nodrošinājuma apmērs un tā spēkā esamības termiņš ir samērīgs[[8]](#footnote-8) |  |
| **8.** | **Iepirkuma priekšmets** ir precīzi definēts, iepirkuma nolikumam pievienota tehniskā specifikācija, kurā: |  |
| 8.1. | nav iekļautas norādes uz konkrētiem zīmoliem (izņēmuma gadījumā tās var lietot kopā ar norādi “vai ekvivalents”); |  |
| 8.2. | atsauces uz standartiem lietotas kopā ar norādi “vai ekvivalents”; |  |
| 8.3. | nav noteikti konkrēti izmēri vai parametri bez amplitūdas (izņēmumiem jābūt objektīvi pamatotiem un dokumentētiem); |  |
| 8.4. | nav noteikts, ka precēm jābūt sertificētām tieši LV; |  |
| 8.5. | nav noteikta konkrēta (vai maksimālā) peļņas vai virsizdevumu likme; |  |
| 8.6. | ir norādīts tās pēdējais aktualizācijas datums, un tas nav ilgāks par 12 mēnešiem pirms iepirkuma izsludināšanas. |  |
| **9.** | Iepirkuma dokumentācijā iekļautie **izslēgšanas nosacījumi** atbilst PIL un SPSIL[[9]](#footnote-9), tai skaitā: |  |
| 9.1. | nav iekļauti tādi izslēgšanas nosacījumi, kurus neparedz normatīvie akti; |  |
| 9.2. | PIL 9.panta iepirkumos iekļauti vienīgi tie izslēgšanas gadījumi, kas paredzēti 9.panta astotajā daļā; |  |
| 9.3. | izslēgšanas nosacījumi attiecināti tikai uz attiecīgajos PIL un SPSIL pantos norādītajām personām; |  |
| 9.4. | ja iekļauti Sankciju likumā[[10]](#footnote-10) minētie izslēgšanas nosacījumi, tie attiecināti tikai uz Sankciju likumā minētajām personām. |  |
| **10.** | Iepirkuma dokumentācijā iekļautās **kvalifikācijas prasības ir samērīgas**[[11]](#footnote-11): |  |
| 10.1. | netiek prasīta pieredze vairāk kā trīs līdzvērtīgu līgumu izpildē (izņemot dažāda veida nelielu, sistēmisku pakalpojumu iepirkumos kā, piemēram, lekciju nodrošināšana); |  |
| 10.2. | netiek prasīta konkrēta termiņa pieredze (piem., 24 mēnešu nepārtraukta pieredze); |  |
| 10.3. | ir skaidrots, kas ir saprotams ar pieredzi līdzvērtīga līguma izpildē, uzskaitītie nosacījumi nepārsniedz iepirkuma priekšmeta apjomus; |  |
| 10.4. | ja iepirkums sadalīts daļās, kvalifikācijas prasības noteiktas samērīgi pret katru atsevišķo daļu;  |  |
| 10.5. | pieredzes apliecināšanas termiņš noteikts ne mazāks kā 5 gadi būvdarbu iepirkumos (kā arī būvuzraudzības un autoruzraudzības iepirkumos[[12]](#footnote-12)) un 3 gadi preču un pakalpojumu iepirkumos; |  |
| 10.6. | netiek prasīta specifiska/detalizēta pieredze katrā līgumā, neļaujot to pierādīt pa vairākiem līgumiem; |  |
| 10.7. | netiek prasīta pieredze specifiskā objektā (piemēram, skolas būvniecībā) vai pie specifiskiem (piemēram, valsts iestādes vai pašvaldības) pasūtītājiem; |  |
| 10.8. | netiek prasīta pieredze līguma izpildē, kas finansēts no ES fondiem |  |
| 10.9. | netiek prasīts iesniegt konkrētas institūcijas izdotu sertifikātu, ja tādu ir tiesīgas izsniegt vairākas institūcijas; |  |
| 10.10. | prasītais gada minimālais finanšu apgrozījums nav noteikts lielāks kā divas paredzamās līgumcenas;[[13]](#footnote-13) |  |
| 10.11. | personām, kas darbojas tirgū īsāku laiku, netiek prasīts proporcionāli lielāks finanšu apgrozījums; |  |
| 10.12. | iepirkumos, kuru līgumcena ir zem ES direktīvu sliekšņiem, pretendentiem netiek pieprasītas ieviestas kvalitātes vadības sistēmas (netiek pieprasīti ISO sertifikāti) un vides pārvaldības sistēmas (netiek pieprasīts EMAS sertifikāts); |  |
| 10.13. | ir noteikts, kādā veidā personu apvienības var izpildīt kvalifikācijas prasības; |  |
| 10.14. | netiek ierobežota apakšuzņēmēju piesaiste (piemēram, noteikts konkrēts apjoms, kas jāizpilda pašam pretendentam); |  |
| 10.15. | personu apvienībām dalībai iepirkumā nav prasīts izveidot juridisku personu, ir pieļauts iesniegt apliecinājumu par vienošanos par kopīgu dalību iepirkumā; |  |
| 10.16. | visiem personu apvienību biedriem nav prasīta solidāra atbildība par līguma izpildi (solidāru atbildību par līguma izpildi var prasīt vienīgi tiem personu apvienības dalībniekiem, kuri būs finansiāli atbildīgi par līguma izpildi); |  |
| 10.17. | nav prasīts, lai personu apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam, nepieļaujot noslēgt sabiedrības līgumu; |  |
| 10.18. | kvalifikācijas prasības nav noteiktas tā, ka tās visas attiecas uz visiem apakšuzņēmējiem, personālsabiedrības biedriem vai personu apvienības dalībniekiem |  |
| **11.** | Iepirkuma dokumentācijā iekļautās **kvalifikācijas prasības nav diskriminējošas**: |  |
| 11.1. | netiek pieprasīta reģistrācija LV reģistrā uz piedāvājuma iesniegšanas brīdi; |  |
| 11.2. | ārvalstu speciālistiem netiek pieprasīta izglītības atzīšana uz piedāvājuma iesniegšanas brīdi; |  |
| 11.3. | netiek prasīts iesniegt tieši LV izsniegtu sertifikātu/apliecību uz piedāvājuma iesniegšanas brīdi; |  |
| 11.4. | prasības nav noteiktas, atsaucoties uz LV normatīvajiem aktiem; |  |
| 11.5. | speciālistiem netiek prasītas latviešu valodas zināšanas, ja tas nav tieši saistīts ar iepirkuma priekšmetu |  |
| **12.** | Ir noteikti **dokumenti, kas jāiesniedz**, lai pierādītu atbilstību kvalifikācijas prasībām, t. sk.: |  |
| 12.1. | ir paredzēta iespēja iesniegt alternatīvus dokumentus pieredzes apliecināšanai; |  |
| 12.2. | speciālistu pieredzi nav paredzēts apliecināt tikai ar citu pasūtītāju izsniegtām atsauksmēm |  |
| **13.** | Iepirkuma dokumentācijā iekļauti samērīgi un objektīvi izmērāmi piedāvājumu izvērtēšanas kritēriji[[14]](#footnote-14), t.sk.:  |  |
| 13.1. | norādīts izšķirošais piedāvājumu izvēles kritērijs, ja pretendentu piedāvājumiem ir vienāda cena vai vienāds novērtējums; |  |
| 13.2. | nav izmantoti nekonkrēti, objektīvi nesalīdzināmi un neizvērtējami jēdzieni (piem., “izsmeļošs”, “izvērsts”, “detalizēts” apraksts);  |  |
| 13.3. | kā piedāvājumu izvērtēšanas kritēriju nav paredzēts vērtēt pretendentu kvalifikāciju (iespējams vērtēt ekspertu kvalifikāciju, ja netiek vērtēti tie paši aspekti, kas pretendentu atlasē); |  |
| 13.4. | ja piedāvājumu salīdzināšanai un izvērtēšanai ir noteikta tikai cena, tad sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājuma izvēlē (izņemot PIL 51.p. (31)). |  |
| **14.** | Iepirkuma dokumentācijā iekļauta **līguma grozīšanas kārtība**[[15]](#footnote-15): |  |
| 14.1. | skaidri un nepārprotami paredzēta grozījumu iespējamība, nosacījumi, ar kādiem grozījumi ir pieļaujami, grozījumu apjoms un būtība, |  |
| 14.2. | tai skaitā noteikta līguma izpildes termiņa pagarināšanas iespēja, kādos gadījumos (ar kādiem nosacījumiem) līguma izpildes termiņš var tikt pagarināts un par kādu laika posmu līguma izpildes termiņu iespējams pagarināt; |  |
| 14.3. | līguma projektā iekļautas pasūtītāja tiesības vienpusēji lauzt līgumu, ja tiek konstatēts, ka izpildītājam piemērotas Sankciju likumā noteiktās sankcijas[[16]](#footnote-16) |  |
| **15.** | Iepirkuma dokumentācijā paredzēta **apakšuzņēmēju** un līguma izpildē iesaistīto **speciālistu nomaiņas kārtība** atbilstoši PIL un SPSIL |  |
| **16.** | Ja veikti **iepirkuma dokumentācijas grozījumi**, tie būtiski nemaina iepriekš izvirzītās prasības vai iepirkuma priekšmetu (t.i., grozījumi nemaina ieinteresēto piegādātāju loku tādējādi, ka iepirkumā varētu piedalīties piegādātāji pavisam no citas tirgus jomas/nozares), un ir publicēts attiecīgs paziņojums par tiem, kā arī pagarināts piedāvājumu iesniegšanas termiņš (ja nepieciešams) |  |

1. Skat. <https://www.iub.gov.lv/sites/iub/files/content/Skaidrojumi/skaidrojums_tirgus_izpete_20200803.pdf> [↑](#footnote-ref-1)
2. Skat. 2.1.2.apakšpunktu “CPV kods” [https://www.iub.gov.lv/sites/iub/files/content/Skaidrojumi%20(no%2018.05)/vadlinijas\_ak\_soli\_pa\_solim\_20190708.pdf](https://www.iub.gov.lv/sites/iub/files/content/Skaidrojumi%20%28no%2018.05%29/vadlinijas_ak_soli_pa_solim_20190708.pdf) [↑](#footnote-ref-2)
3. Turpat [↑](#footnote-ref-3)
4. Pasūtītājam jāplāno iepirkumi, ņemot vērā visas viņa vajadzības, nedalot tās pa finansējuma avotiem (budžets, dažādu projekta līdzekļi) vai struktūrvienībām. Vairāk informācijas te: <https://www.youtube.com/watch?v=rIbTFnYA7Es&fbclid=IwAR2wnQb0BQmWnR3aHB_8A-Bhgi3B6jSh5TG86aNTSeOoBzPd-__ni25TlPw> [↑](#footnote-ref-4)
5. Skat. <http://paligs.eis.gov.lv/pasutitajiem/N_0_1.html> [↑](#footnote-ref-5)
6. Skat. paziņojumu aizpildīšanas pamācību IUB Publikāciju vadības sistēmā <https://pvs.iub.gov.lv/users/userGuides> [↑](#footnote-ref-6)
7. [Ministru kabineta 28.02.2017. noteikumu Nr. 107 “Iepirkuma procedūru un metu konkursu norises kārtība” 196.punkts](https://likumi.lv/ta/id/289086-iepirkuma-proceduru-un-metu-konkursu-norises-kartiba) [↑](#footnote-ref-7)
8. Skat. pētījumu

<https://www.latvijasbuvnieki.lv/research/latvijas-buvuznemeju-partneribas-petijums-par-nodrosinajumiem-publiskajos-buvdarbu-iepirkumos/> [↑](#footnote-ref-8)
9. PIL 9.panta astotā daļa, PIL 42.pants un SPSIL 48.pants [↑](#footnote-ref-9)
10. Starptautisko un Latvijas Republikas nacionālo sankciju likums <https://www.iub.gov.lv/lv/skaidrojums-sankciju-piemerosana-publiskajos-iepirkumos> [↑](#footnote-ref-10)
11. Skat. 4.2.apakšpunktu “Prasības pretendentiem” [https://www.iub.gov.lv/sites/iub/files/content/Skaidrojumi%20(no%2018.05)/vadlinijas\_ak\_soli\_pa\_solim\_20190708.pdf](https://www.iub.gov.lv/sites/iub/files/content/Skaidrojumi%20%28no%2018.05%29/vadlinijas_ak_soli_pa_solim_20190708.pdf) [↑](#footnote-ref-11)
12. Skat. 2.punktu <https://www.iub.gov.lv/lv/skaidrojums-biezak-konstatetas-neatbilstibas-iepirkuma-proceduru-dokumentacija-un-norise> [↑](#footnote-ref-12)
13. Skat. 4.2.2.apakšpunktu “Saimnieciskais un finansiālais stāvoklis” [https://www.iub.gov.lv/sites/iub/files/content/Skaidrojumi%20(no%2018.05)/vadlinijas\_ak\_soli\_pa\_solim\_20190708.pdf](https://www.iub.gov.lv/sites/iub/files/content/Skaidrojumi%20%28no%2018.05%29/vadlinijas_ak_soli_pa_solim_20190708.pdf) [↑](#footnote-ref-13)
14. Skat. 5.punktu “Piedāvājuma izvērtēšanas kritēriji” [https://www.iub.gov.lv/sites/iub/files/content/Skaidrojumi%20(no%2018.05)/vadlinijas\_ak\_soli\_pa\_solim\_20190708.pdf](https://www.iub.gov.lv/sites/iub/files/content/Skaidrojumi%20%28no%2018.05%29/vadlinijas_ak_soli_pa_solim_20190708.pdf) [↑](#footnote-ref-14)
15. Skat. <https://www.iub.gov.lv/lv/skaidrojums-iepirkuma-liguma-un-visparigas-vienosanas-grozisana> [↑](#footnote-ref-15)
16. [Starptautisko un Latvijas Republikas nacionālo sankciju likuma 11.1 panta piektā daļa](https://likumi.lv/ta/id/280278-starptautisko-un-latvijas-republikas-nacionalo-sankciju-likums) [↑](#footnote-ref-16)